
VI LERNAS. ILEI HELPAS 
ILEI bezonas subtenon. Ĉu vi 
estas instruisto, ne gravas. 
Membriĝu!! 

Arigu novajn membrojn!! 


Enkonduko 


Karaj Legantoj, 

malfermante la revuon, vi certe sur- 
priziĝis, ĉar anstataŭ la enhavtabelo sur 
p. 2 aperas kolorfotoj. Pro la preseja 
tekniko, tiu plia kolorpaĝo ne altigas la 
preskostojn de IPR. (Pri la manko de 
enhavtabelo ne timu, ĝi simple transiris 
al la 4-a paĝo, kune kun la informoj pri 
nia estraro). Ankaŭ la Scienca Komita- 
to de IPR renoviĝis (vd maldekstre). 

Plurajn artikolojn de la nuna numero 
kunligas Instruista Trejnado (IT) kaj 
Unesko. Ne nur ILEI, sed ankaŭ 
Unesko opinias, ke gravas la kvalito de 
IT, vd la artikolon de Stefan MacGill 
( p. 6). Por subteni tiun celon, Ilona 
K0UTNY prezentas la 3jarajn post- 
diplomajn studojn pri interlingvistiko 
kaj esperantologio (p. 11). Tuj poste vi 
trovos nian kalendaron pri IT-kursoj 
inter julio 2014 kaj julio 2015. ILEI 
ŝatus rericevi la statuson de NRO ĉe 
Unesko. Ankaŭ Ronald GLOSSOP puŝas 
al pli aktiva agado ĉe tiu organizo (vd 
p. 30). 

Krome, du pliaj alvokoj pri gravaj inst- 
ruistaj eventoj ligiĝas al la temo: vd la 
alvokon de M. GROSJEAN pri la tut- 
monda kolokvo en Svislando (vd p. 4) 
kaj la konferencajn informojn de R. 
PETROVIĈ (vd p. 38). Ambaŭ ILEI- 
eventoj havas plurajn ligojn al la agado 
kaj celoj de Unesko. Bonan legadon! 

Jozefo NEMETH, redaktoro 

Tria Tutmonda KOLOKVO pri Instruado de Esperanto 

(En la franca: „conference”, en Esperanto „kolokvo”, ĉar ILEI okazigas 
ĉiun jaron Konferencon) 

Historia noto 

La unua tia Konferenco okazis en Ĝenevo, Svislando, en 1922, la dua en 
Prago, Ĉeĥoslovakio, en 1927. 

Praktika noto 

Tia evento devas esti lanĉita de Ŝtato. La invito iras de tiu Ŝtato al ĉiuj 
Ŝtatoj de la mondo. Ĉar en Svislando la kantonoj estas Ŝtatoj, ne nepras 
turni sin al Berno, la ĉefurbo. La registaro de la kantono Neuchatel decidis 
fari tian paŝon. 

Nuna evoluo 

Apogante sin sur la du rezolucioj de UNESKO kaj sur leĝpropono favora al 
Esperanto aprobita en 2009, la kantono Neuchatel decidis inviti ĉiujn 
ŝtatojn; en tiu svisa kantono troviĝas la ĉefurbo Neuchatel kaj la urbo La 
Chaux-de-Fonds, kie ekzistas CDELI, grava arkivejo pri planlingvoj. En 
tiuj du urboj okazos la Kolokvo de la 13a ĝis la 16a de majo 2015, do en la 
fama jubilea jaro ESPERANTO UNESKO 60. Tiu agado kaŭzos, ke en 
ĉiun ŝtaton de la mondo venos al la registaro invitletero post dissendado de 
180 leteroj la 30an de aprilo 2014. Do la registaro devos esplori, informiĝi, 
ĉu Esperanto estas instruata sur ĝia teritorio. Tio estas unu el la plej 
pozitivaj aferoj en tiu kolokvo. 

Agado de la LIGO 

ILEI estas la organizanto. Lingva aspekto: se la prelego estos en la franca, 
la teksto, projekciita sur ekrano aperos en Esperanto kaj inverse. 

Celoj 

Ĉi tiu konferenco celas analizi la nunan staton de la instruado de Esperanto 
en la mondo kaj esplori pri estontaj eblaj paŝoj: 

• Kolekti prezentojn de la nuntempaj metodoj uzataj por lemi. 

• Kolekti prezentojn de la nuntempaj metodoj uzataj por instmi. 

• Kolekti rezultojn kaj observojn pri konsekvencoj de la lemado de 
Esperanto: lemhelpa efiko en la kampo de akiro de pliaj fremdaj 
lingvoj. 

• Kolekti rezultojn kaj observojn pri konsekvencoj de la lemado de 
Esperanto en la kampoj de psikologio, akiro de interkulturaj 
kapabloj, solidareco, toleremo. 

• Esplori la eblojn firmigi la agnoskon kaj disvastigon de Eo en la 
diversaj instrusistemoj. 

• Esplori, kiel kai kiom Esperanto povas kontribui al la iarmilai celoi 
de UN kaj UNESKO. 

• Interŝanĝi spertojn. 

La organiza komitato intencas inviti lokajn fakulojn, por ebligi interŝanĝojn 
inter movaduloj kaj la ĝenerala publiko. Do la enhavo de la diversaj 
prelegoj estos tre interesaj por iuj personoj, kiuj interesiĝas pri lingvoj. 

Konklude 

Tutcerte multaj esperantistoj partoprenos por sekvi tiajn altnivelajn inter- 
ŝanĝojn. Cu la ŝtatoj sendos edukministron el la ĉefurbo aŭ sendos kulturan 
ataŝeon, kiu dum la tuta jaro loĝas en Svislando, nenio certas. Ĉu ili entute 
interesiĝos pri tiu evento, eble jes, eble ne. Tamen la invito jam efikos 
informcele. 

Mireille GROSJEAN 
Prez de ILEI 
Prez de la Kolokva Organiza Komitato 


Gravas la kvalito de Instruista Trejnado (IT) - laŭ raporto 
de Unesko 

Dokumento, kiu portas por ni utilan gvidon, estas la lla jara raporto de 
Unesko el 2013, kiu havas la titolon: Instruado kaj lernado: atingi kvaliton 
por ĉiu\ Ĉi tiu 477paĝa dokumento resumas la progreson kaj obstaklojn 
survoje al realigo de la proklamita celo liveri elementan edukadon al ĉiu 
infano sur la planedo ĝis 2015. Malsurprize tiu celo ne estos atingita, sed la 
raporto rakontas pri serio da pozitivaj atingoj. En la mbriko ‘Malferme’ de 
la revuo Esperanto mi resumis en unu paĝo la 54paĝan resumon 
(ED2013/WS/29) de la plena raporto - do ni komunikis la gravecon de 

edukado kaj specife de instruisto-trejnado al la pli vasta movado. En IPR ni 
havas iom pli da spaco, do ni povas raporti pli plene pri la dokumento. En 
la nova retejo de Esperanto aperos eĉ pli ampleksa raporto. Do, kiu 
interesiĝas, iru tien. 

Maldekstre: klasoĉambro sen 
tegmento, la tegmento estis 
detruita de pluvo kaj vento. 
(foto de www.ekantipur.com ) 

Unesko komisiis la raporto- 
pretigon al laborgrupo, kiu 
plenumis sendependan anali- 
zon de la situacio tra vasta 
gamo da landoj. La resuma 
raporto estas surprize facile 
digestebla, kaj prezentas en 
bone organizita maniero 
multajn konkretajn datumojn kaj ekzemplojn por subteni siajn asertojn. 
Rilate la bazan celon ĝi raportis la gradon de malatingo: „Ankoraŭ nun 57 
milionoj da lernejaĝaj infanoj ne povas aliri elementan lernejon entute. E1 
tiuj, kiuj ja sukcesas, triono ne atingas fine de la ĉeestado bazajn 
kapablojn”. 

La raporto trovis (nesurprize por instruistoj) proksiman korelacion inter 
atingoj de la lernantoj kaj la kvalito de instruista trejnado. Por ke la celo de 
universala bazgrada edukado ĝis 2015 estu atingebla, necesus varbi kaj 
trejni pliajn 1,6 milionojn da instruistoj. La financaj rimedoj por apogi tion 
malsufiĉas je 26 miliardoj da usonaj dolaroj jare. 

La enkondukon de la raporto verkis la Generala Direktoro de Unesko, s-ino 
Irina BOKOVA, el Bulgario. Si elstarigis kelkajn el la konkludoj de la 
raporto rilate al la rolo de instruistoj: 

• Instruistoj devas speguli aŭ minimume koni la sociajn tavolojn de 
tiuj, kiujn ili instruas. 

• Instruistoj estu trejnitaj kapabli helpi la plej malfortajn lernantojn. 

• La plej efikaj instruistoj estu direktitaj al regionoj de la plej akuta 
bezono. 

• Instruistoj ricevu stimulojn (financajn kaj spiritajn) por resti en la 
profesio kaj altigadu siajn lertojn. 

Por bone roli, instruistoj bezonas subtenan kuntekston, kun bone konstruitaj 
studplanoj, efikaj taksaj strategioj por siaj lernantoj kaj si mem, kune kun 
ebloj pri plua tut-viva trejnado. 

Ekde paĝo 13 la raporto traktas la gravecon de instruista kvalito, 
konstatinte, ke en plena triono de la landoj kun alireblaj datumoj, malpli ol 
75% de la instruistoj ricevis ajnan nivelon de trejnado. Tiu pretigo 
koncernas ĉefe du kampojn: majstradon de la instruotaj fakoj kaj la 
akompanajn pedagogiajn kapablojn. Tio estas aparte malfacila en landoj, 
kie la plimulto de la instruisto-kandidatoj mem ne povis ricevi multan 
edukadon. Pri la kvalitoj de tiu trejnado estas konkludite: 

• Ke, ofte la trejnado konsistas el tro da teorio kaj nesufiĉe da 
praktiko, kun minimuma tempo pasigita en veraj klasĉambroj, sub 
mentorado de pli sperta instruisto. 

• Ke ĝi malsuflĉe preparas kandidatojn por transvivi en izolitaj aŭ 
rimedomankaj situacioj (ekzemple kun neniu aŭ nefidebla elektro- 
provizo). 

Gravas plie, ke la trejnistoj de la instruistoj mem vizitadu lernejojn por koni 
la realajn bezonojn kaj obstaklojn, kiujn frontos iliaj trejnotoj. Klare, 
instruistoj bezonas refreŝigajn kursojn kaj plutrejnadon dum la servado, ĉu 
per surlokaj sesioj, ĉu per distancaj rimedoj. 

La raporto malmulte tuŝas lingvajn aspektojn de instruado; ĝi koncentriĝas 
pli al la graveco liveri edukadon al knabinoj (citante plurajn sociajn 
mezurojn, kiuj pro tio povas signife boniĝi, ekzemple la nivelo de 
dumnaskaj mortoj, de infan-geedziĝoj kaj -naskoj) kaj al malriĉaj junuloj 
kaj al tiuj kun lernmalfacilaĵoj. Tamen, ekde p. 40 ĝi notas la jenon: 

’Por ke infanoj en etnaj kaj lingvaj minoritatoj akiru firmajn bazajn lertojn, 
lernejoj devas instrui laŭ la studplano en lingvo, kiun la infanoj komprenas. 
Dulingva instruado kun la daŭra uzo de la panjolingvo kune kun dua lingvo 
povas altigi la atingojn en tiu dua lingvo. Por mildigi lerndiferencojn, 
dulingvaj programoj daŭru tra pluraj jaroj’. La raporto citas ekzemplojn, 
kie loklingva instruado donas pli bonajn rezultojn ol instruado nur en 
fremda lingvo. 

Klaso en Benino (fotis Mirejo Grosjean) 


La raporto notas (p. 17), ke el 150 landoj nur 41 elspezis pli ol 6% de la 
Bruta Nacia Produkto (BNP) por la eduka sistemo. E1 la tuta monsumo de 
internacia helpo, nur 1.4% estas dediĉita al edukado (p. 21). Se ĉiuj 
studentoj povus fini sian edukadon kun baza lego-kapablo, eblus tiri 171 
milionojn da homoj el malriĉeco (p. 23). Pozitiva atingo: en Etiopio, 
junulara lego-kapablo kreskis je 34% en 2000 ĝis 52% en 2011 (p. 36). 
Malpozitive: 29 landoj ankoraŭ ne havos sufiĉajn instruistojn por elementaj 
lernejoj eĉ en 2030 (p. 38). Fine (p. 51) la dokumento resumas dek ĉefajn 
bezonatajn reformojn: 

1. Ŝtatoj agu, por pli rapide forigi aŭ mildigi la mankon je sufiĉaj 
instruistoj. 

2. Gravas allogi la plej bonajn kandidatojn al la profesio. 

3. Trejnu instruistojn, por povi prizorgi la bezonojn de ĉiuj studentoj. 

4. Pli bone pretigu la trejnistojn kaj mentorojn, por povi subteni 
instruistojn. 

5. Direktu instruistojn al lokoj de la plej urĝa bezono. 

6. Ofertu instigajn karierajn kaj salajrajn kondiĉojn, por reteni la plej 
bonajn instruistojn. 

7. Bonigu la superrigardon de instruistoj; ne superŝutante ilin per ne- 
instruaj devoj. 

8. Liveru al instruistoj novigitajn, modernajn instruplanojn, por bonigi 
lernadon. 

9. Evoluigu rimedojn por pli efika lemo-taksado, por ke mankoj pli 
klare vidiĝu. 

10. Akim pli da datumoj pri la komunumo de trejnitaj instmistoj. 

La emfazoj de la Unesko-raporto pri la kvalito de instmado en la mondo ja 
malfermas temon por ni esperantistoj - la sekva teksto baziĝas sur dua 
artikolo en Esperanto - do la mesaĝo eĥas tra la movado. La raporto 
substrekis la gravecon de adekvata stoko de bone trejnitaj instmistoj. 
Svarmas tra nia movado proponoj aliri politikistojn kaj edukinstancojn por 
akiri la rajton instmi Esperanton en lernejoj, devige aŭ laŭelekte. Tiaj petoj 
bezonus pli zorgan preparadon - ĉiam neglektata paŝo estas samtempe 
konkrete proponi subtenon por programo de instmista trejnado. Ni bezonas 
solidan gmpon de instmistoj kapablaj apliki al nia lingvo modernajn 
teknikojn el la nuntempa lingvo-pedagogio. Tia plus-peto testus la veran 
sintenon de la politikistoj kaj edukistoj, ĉar tia programo kostus signifajn 
rimedojn kaj investojn, kaj realigus la infrastrukturon necesan por sukcesa 
kaj malefemera programo de E-instmado. Kiel diris nia pionira pedagogo 
d-ro Istvan SZERDAHELYI okaze de la fondo de la katedro en la universitato 
ELTE en Budapeŝto: „Nun nia tasko estas instituciigi Esperanton.” Tion ni 
ne atingos per lozaj kaj izolaj aliroj; tiu instituciigo devas okazi multnivele, 
kaj devas inkluzivi koheran financotan programon de oficiale rekonata 
instmista trejnado. 

La konturoj de la AMO-progrAMO por Aktivula Maturigo ĉe UEA nun 
firmiĝas kun intensa oferto (jam sep seminarioj en la fondo-jaro). 
Dezirindas simile intensa programo por instmista trejnado; la bezono same 
grandas. Iam ni revivigos la projekton MITE de ILEI (Modula Instmista 
Trejnado en Esperanto), kiu forfalis nur pro mankoj de financado kaj 
laborfortoj. MITE donus pli firman, varian kaj fiekseblan kadron por la 
trejnado, kun ebloj atingi nivelon de oficialeco por la kursfinintoj. Gis tio 
stariĝos, gravas flegi la nunan oferton; ĝuste nun disiras informoj pri la 
oficiala 3jara 24kursa programo de postdiplomaj studoj pri interlingvistiko, 
kiu ekos en septembro 2014 ĉe Universitato Adam Mickiewicz en Poznano, 
Pollando. Tiu kurso inkluzivas specialiĝon pri instmista trejnado; kelkaj 
stipendioj estos refoje ofertataj de UEA kaj ESF por faciligi la partoprenon 
de indaj studentoj. Informojn pri la kursaro kaj universitato vidu en la sama 
numero de Esperanto aŭ ĉe: http://www.staff.amu.edu.pl/-interl/ [Vidu 
paĝon 11 en ĉi tiu numerolj 

ILEI ofertas ekde julio 2014 trejnprogramon sub la nomo Semajnoj de 
Esperanto-Perfektiĝo (SEP). Tio konsistas el du sinsekvaj semajnoj da 
intensivaj kursoj en la Interkultura Centro Herzberg pri lingvokono kaj 
metodiko de instruado, inter la 19a kaj 26a de julio kaj inter la 27a de julio 
kaj la 3a de aŭgusto. La du kursoj havos iujn komunajn elementojn kaj 
kelkajn unikajn. Eblas aliĝi por iu ajn el la unu-semajnaj kursoj, aŭ al 
ambaŭ. Vidu ĉe http://esperanto-urbo.de/page.php?pid=92783725. 

[Vidu la kalendaron IT en paĝo 14.] 

Progresadas la programo de distanca trejnado, RITE (Reta Instruista 
Trejnado ĉe www.edukado.net), kiu ankaŭ havas stipendiajn alirojn. Gi 
ofertas mentoratan trairon de stud-moduloj, kun multe da apoga vidbenda 
materialo, interalie el registritaj modellecionoj. Vd. ĉe http://www.edukado 
. net/klerigejo/rite/celoj 

Instruista trejnado kaj aktivula maturigo; jen du kampoj, kiuj respondas al 
la bezono por konkretaj projektoj, kiuj realigas la celojn de la Strategia 
Plano. Tre gravas reale ligi ĝiajn ambiciajn stratosferecajn celojn kun agado 
en ternivela atingo de niaj membroj kaj agantoj. Se ni momente renomos la 
programon AMO, jen utila duopo: Aktivula Trejnado (AT) kaj Instruista 
Trejnado (IT). Ĉu eble venis la tempo por restarigi novan (kaj espereble pli 
produktivan) formon de la iam furora ATA-ITA debato? 

Stefan MACGlLL 
Vic-prezidanto de UEA 


Kiel iĝi profesia kaj kvalifikita instruisto de Esperanto? 

La Interlingvistikaj Studoj (IS) de UAM donas solvon 


La KER-ekzamenoj furoras. Kial multaj submetiĝas al ĝi malgraŭ tio, ke 
nenies salajro altiĝos poste? Ĉar oni volas plialtigi sian lingvoscion 
pretiĝante al ĝi, mezuri ĝin kaj montri al la mondo, ke ankaŭ el Esperanto 
eblas fari internacie rekonatan ekzamenon. Instruantoj de Esperanto aŭ tiuj, 
kiuj intencas tion fari, eĉ pli devus profundigi kaj larĝigi siajn sciojn. 
Instruisto devas esti preta respondi al diversaj demandoj de siaj gelernantoj, 
scii multe pli ol la bazan programon. 

Ne sufiĉas bone scii E-on, se iu volas instrui ĝin en lernejo; la oficiala 
atestilo, kiun donas ŝtata universitato, estas baza afero. 

La pola Universitato Adam Mickiewicz (UAM) en Poznano jam de 1998 
regule ofertas siajn 3jarajn postdiplomajn studojn pri interlingvistiko 
kaj esperantologio en ekstera formo: nur unu intensan semajnon necesas 
pasigi en UAM ĉiusemestre; inter la sesioj la laborado okazas kun la helpo 
de la kursgvidantoj kaj per reta lernado. La tria jaro ebligas specialiĝojn: 
pri internacia kaj interkultura komunikado, interlingvistiko, lingvistiko kaj 
literaturo de Esperanto, tradukado kaj instruado. La lasta estas tre grava kaj 
la plej altnivela formado de Esperanto-instruistoj. 



Vi povas diri, ke la gramatiko de Esperanto estas simpla, ja ĝi konsistas 
nur el 16 reguloj, do kial studi en universitato? Aliflanke ni havas la dikajn 
PAG kaj PMEG kun multaj specialaĵoj de planlingvo, kiu iĝis natura pro la 
uzo en parolkomunumo. Ekzistas eĉ tiaj problemoj - kiel la radikkaraktero 
aŭ la -ata/-ita uzo - kiuj akre diskutigas esperantistajn lingvemulojn. Dum 

la studoj vi povos ekkoni la tiklajn demandojn kaj respondojn en pli larĝa 
lingvistika kunteksto kaj entute akiri lingvistikajn bazojn. 

La Esperanta literaturo ludis gravan rolon jam ĉe la ekvivo kaj dum la 
evoluo de la lingvo. La verkado daŭre stimulas multajn kontribui al la E- 
literaturo. Sed kiuj estas la gravaj literaturaj verkoj? Vi ricevos larĝan 
panoramon de la E-literaturo en IS de kompetentaj prelegantoj. Ankaŭ la 
turnopunktoj en la historio de la E-movado estos prilumigitaj. Pluraj 
aspektoj de la Esperanta kulturo ĝis modernaj aplikoj de E-o en komputa 
lingvistiko aperas en la programo. 

Esperanto ekestis kiel solvo por internacia komunikado en multlingva 
mondo, kaj kolektiĝis multaj spertoj en tiu funkcio, ne eluzitaj. La 
problemo eĉ hodiaŭ ne estas solvita, kvankam la angla pli kaj pli arogas al 
si tiun rolon. Vi povos studi diversajn planlingvojn kaj analizi la nun- 
tempan internacian lingvopolitikon. Ni esploros, kiun rolon Esperanto 
povas plenumi en la internacia kaj interkultura komunikado. 

La kono de ĉi tiuj terenoj estas bezonata ankaŭ de multflankaj instruistoj. 
La tria jaro ebligos specialiĝon pri instruado de Esperanto - kunlabore 
kun ILEI kaj www.edukado.net - kie vi akiros sisteman superrigardon pri 
la instrua procezo kaj detalan metodaron de instruado de Esperanto en 
aktiva formo. La riĉa programo prezentos interalie ankaŭ la instruhelpilojn 
(instruista kofro), la modernan teknologion en instruado (retkursoj), la 
organizadon kaj planadon de diversaj kursoj. 

DO, se vi volas havi solidan bazon pri esperantologio, larĝajn fonajn 
sciojn pri internacia kaj interkultura komunikado, fidindan metodikan 
pretiĝon kaj oficialan atestilon de ŝtata universitato, tiam estu bonvena 
dum la unua sesio de la Interlingvistikaj Studoj 

Ilona K0UTNY, 

prof. de UAM, membro de AdE, gvidanto de la Interlingvistikaj Studoj 


Informoj troviĝas sur la retpaĝoj de IS: http://www.amu. edu.pl/-interl/ kaj 
peteblas ĉe: interlin@amu.edu.pl . 

Aliĝu rapide, sed plej malfrue ĝis la 15-a de aŭgusto 2014! 

Haveblos kelkaj stipendioj. 

Kalendaro - Instruista Trejnado (IT) 

19 julio - 03 aŭgusto 2014 

Herzberg am Harz, Germanio 

2-semajna intensa lingvolernado, metodika trejnado kaj instruista kapabligado sub 

la gvido de Zsofia K6 rody 

Aliĝu ĉe esperanto-zentrum@web.de 

22 septembro 2014 - septembro 2017 

Postdiplomaj Interlingvistikaj Studoj en Universitato Adam Mickiewicz, Poznan, 
Pollando, kun specialiĝo pri pedagogio sub la gvido de Ilona Koutny. 
interlin@amu. edu.pl, http://www. amu. edu.pl/-interl/ 

24 septembro - 28 septembro 2014 

Poznan, Pollando 

Interlingvistika simpozio sub la gvido de Ilona KoUTNY kaj staĝo ARKONES 
Aliĝu ĉe tobiasz@esenco.org 

29 septembro - 05 oktobro 2014 

Herzberg am Harz, Germanio 

Torpedo 9 - Pedagogiaj tagoj, seminario, metodika trejnado sub la gvido de Zsofia 
Korody 

Aliĝu ĉe esperanto-zentrum@web.de 

7 oktobro - 10 oktobro 2014 

Kameoka apud Kyoto, Japanio 
4a ILEI-Seminario en Orienta Azio (ISOA) 

Kapabligo de instruistoj 

Aliĝu ĉe Ishikawa Chieko, isksanjo@ff.e-mansion.com 

07 - 16 novembro 2014 

Herzberg am Harz, Germanio 

Intensa lingvolernado kaj metodika trejnado 

Aliĝu ĉe esperanto-zentrum@web.de 

12 - 21 decembro 2014 

Herzberg am Harz, Germanio 

Intensa lingvolernado, metodika trejnado kaj fakseminario 
Aliĝu ĉe esperanto-zentrum@web.de 

27 aprilo - 03 majo 2015 

Herzberg am Harz, Germanio 

Intensa lingvolernado, metodika trejnado kaj fakseminario 
Aliĝu ĉe esperanto-zentrum@web.de 

13 majo - 16 majo 2015 

Tutmonda Kolokvo pri Instruado de Esperanto 
Neuchatel kaj La Chaux-de-Fonds, (Svislando) 

Diversaj prelegontoj (konfirmota) Ilona KoUTNY (Pollando), Katalin KOVATS, 
(Nederlando), Peter Balaz, (Slovakio), Angela Tellier, Essex (Britio), Zsofia 
Korody (Germanio) kaj aliaj. 

Aliĝu ĉe mirejo.mireille@gmail.com 

22 -31 majo 2015 

Germana Esperanto-Kongreso kun fakseminario, trejnado en Hameln 
postkongreso kaj seminario en Herzberg am Harz 
Aliĝu ĉe esperanto-zentrum@web.de 

03 - 17 julio 2015 

Herzberg am Harz, Germanio 

Antaŭ la ILEI-konferenco: 2-semajna intensa lingvolernado, metodika trejnado sub 

la gvido de Zsofia Korody 

Aliĝu ĉe esperanto-zentrum@web.de 

17 - 25 julio 2015 

Oostende, Belgio 

Tutsemajna Konferenco de ILEI, Intemacia Ligo de Esperantistaj Instmistoj 
Kurso por instmistoj sub la gvido de Katalin KOVATS kaj Mireille GROSJEAN 
Aliĝu per www. ilei. info 


Kursoj ^Paroligaj rondoj 

Aliaj travivaĵoj, aliaj lernsituacioj 


Kurso (ĉeesta kurso) okazas per lerncela kunveno de instmisto kaj lernanto, 
lernantoj. 

La instmisto preparas la kurson per la elekto de la lemocelo, kiu konsistos 
el iu aspekto de la lemenda lingvo. Tiu gvidanto elektos la strategiojn, kiuj 
ebligos al la lernantoj malkovri tiun parton, akiri tiun aspekton; povas esti 

plej diversaj taskoj, kiel legado, 
ekzercoj, tradukoj, demandoj - 
respondoj k.s. povas esti paro- 
laj aŭ skribaj aktivaĵoj. La 
instruisto korektas la produk- 
taĵojn de la lernantoj, tion, kion 
ili diras, prononcas, skribas, 
respondas, tradukas... Pri la di- 
versaj manieroj korekti pozitive 
kaj kuraĝigante venos alia arti- 
lcolo. 

Dum paroligaj rondoj la celo estas praktiko de la lingvo sen skribado, sen 
tradukado. Kompreneble akiro de scioj, kompreno de lingvaj fenomenoj 
povas okazi, sed tio ne estas la celo. La celo de tiaj kunvenoj estas trejnado 
de aŭskulta kompreno kaj de parola produktado, kaj de ambaŭ samtempe en 
adekvata interparolado. Tio estas necesa, ĉar tio ne fontas el racia pensado, 
sed el aŭtomataj refleksoj, kiuj devas funkcii rapide. Same kiel en kurso 
dum tiu kunveno estas gvidanto. Tiu persono preparos aktivaĵojn cele al 
paroligado de la studentoj. Povas esti improvizado, skeĉoj, demandoj- 
respondoj, rolludoj k.s. Spontaneco gravas. Do la instruisto ne instruos, ne 
prelegos. Estas defio por la lernanto: mastrumi samtempe la enhavon de la 
diraĵoj kaj la gramatikon... post aŭskultado de demando tuj formuli 
adekvatan respondon... Pro tio dum la parola aktiveco la gvidanto ne devas 
interveni iel ajn, ekz. korektante eventualajn erarojn. Se li / ŝi tion farus, tio 
bremsus la parolfluon de la lernanto. Mense la studento irus al gramatiko 
kaj perdus la fadenon... eble li / ŝi ŝatos ĉesi...devos honti... intencos 
forlasi la salonon... Estas malfacile por instruisto silenti, ne reagi, ne movi 
iun vizaĝoparton, ne frapeti surtable per nervozaj fingroj, aŭskultante 
eraron ĉe la improvizanta lernanto. Tamen li / ŝi devas. 

En tiaj situacioj povas okazi du specoj de eraroj. La unua speco estas dum- 
produkta eraro; la studento bonege konas la uzon de la finaĵo -n por la 
objekto ekzemple, tamen forgesas ĝin pro pripenso pri la sekvo de la skeĉo, 
pri la enhavo de la teatraĵo. Por tiaj eraroj ne endas ion diri. Korektado 
estas superflua. La lernanto fakte aŭdas la eraron samtempe, kiel la publiko, 
sed la vorto jam forlasis lian / ŝian buŝon... ne plu eblas repreni ĝin... Foje 
la persono rediras la frazon ĝuste, por montri, ke li / ŝi konas tiun 
frazkonstruon. Aliaj eraroj povas montri al la instruisto, ke tiu lernanto 

ankoraŭ ne komprenis tiun aŭ jenan punkton de la gramatiko. En tiu 
momento la instruisto notu la eraron rapide kaj diskrete. Foje okazas, ke la 
gvidanto povas sugesti pli trafan vorton. Li notu tion. En posta fazo, ekster 
la paroliga rondo, post ĝi, tiu gvidanto dediĉu tempon al la bezonataj 
klarigoj por tiu studento, eble en plena kunsido, eble en dupersona 
momento. E1 tio oni komprenas, ke dum paroligaj rondoj la gvidanto havu 
paperon antaŭ si por noti. 



Tiaj paroligaj rondoj ofte estas 
malagrablaj por la studentoj. 

Jes ja, ilia kapo plenas je ideoj, 
kaj iliaj lingvaj kapabloj 
ebligas al ili esprimi nur par- 
ton, parteton de tiuj abundaj, 
detalaj, trafaj ideoj. E1 tiu dife- 
renco naskiĝas frustro. Do ĉu 
tiaj trejnaj kunvenoj vere 
indas? Kompreneble jes. Oka- 
zos jeno: la studento sentos 
siajn mankohavajn lingvo- 
konojn kaj havos fortan deziron progresi. Do tiu frustro efikos kiel puŝo, 
stimulo. 


Mireille GROSJEAN 


fremdlingvoinstruisto dum 38 jaroj 


Defio por instruistoj: konsideri, trakti kaj taksi juste ĉiujn 
lernantojn 

Kvankam la rezultoj en la PISA-enketo 1 flatis Finnlandon, ili ne montris 
grandan diferencon inter la rezultoj de elorigine finnaj lernantoj kaj la 
rezultoj de la lernantoj devenintaj el aliaj landoj, precipe el enmigrintaj 
familioj kun t.n. „etna fono”. Tiuj du vortoj kutime signifas „evolulando” 
aŭ „orienta Eŭropo”. La diferenco estas hontinde pli granda ol en aliaj 
eŭropaj landoj. La scioj de infanoj el „etna fono” ofte respondas al tiuj de 


1 Programme for International Student Assessment (programo por internacia 
studenta taksado) 

infanoj 2-3 jarojn pli junaj ol ili, do en klaso 2-3 jarojn malpli alta en la 
lerneja skalo. Kvankam Finnlando famas pro tio, ke ni povas subteni kaj 
helpi infanojn, kiuj progresas pli malrapide ol iliaj samklasanoj, tio ne 
koncernas la alilingvan lemejanaron (finna kaj sveda estas niaj du enlandaj 
oficialaj lingvoj). La alilingva lernantaro rapide kreskas, nun el la baz- 
lernejanaro 7-15-jaraĝa ĝi atingas 4,8 procentojn, t.e. 25 437 lemantoj en 
2012. Pri ilia malbona progreso oni povas kulpigi ankaŭ instmistojn, kiuj 
ne atendas bonajn rezultojn de la alilingvaj infanoj. La finnajn/svedajn 
lernantojn la instmistoj kuraĝigas, spronas kaj instigas al plia klopodado, 
sed ili ne postulas la saman nivelon de infano el aliaj kultura fono kaj 
lingvo. Male, la instruisto kontentas kaj eĉ dankas, se la noto de tia infano 
estas „mezgrada”. La abituriento Naima Farah, kiu venis el Somalio al 
Finnlando en la aĝo de 12 jaroj sen scii eĉ unu vorton de finna lingvo, nun 
posedas 4 lingvojn kaj deziras fariĝi kuracistino. Ŝi aperigis sian 
vidpunkton en finna gazeto dirante, ke kelkaj enmigrintaj familioj ne 
aprezas la edukadon, sed aliaj komprenas, ke, por ke la infano dungiĝu kaj 
prospem, nepras bonaj edukado, rezultoj kaj atestoj. Ŝi deziras, ke la 
instmistoj ne tro indulgu la infanojn de enmigrintoj, sed helpu kaj spronu 
ĉiujn al pli bonaj rezultoj. 

La signifon de la etna fono en lernado oni nun esploras en Finnlando. La 
esploro estas unu el la unuaj en la PISA-landoj. Finnaj instmistoj devos esti 
pli edukataj pri interkulturaj scioj kaj diferencoj. Pri multkultureco oni 
neniam povos esti plenklera. 

Alia afero estas, ke en la socio malaperas kaj malaperos metioj kaj profe- 
sioj, precipe tiuj kun mezgrandaj salajroj. Tial oni rekomendas edukadon 
pri pluraj fakoj kaj elastecon en la laborelektoj. La labormerkaton karakte- 
rizas granda ŝanĝiĝemo. Neniu kapablas plene prognozi la estontecon. 
Maŝinoj, komputiloj anstataŭas laboristojn, entreprenoj serĉas landojn, kie 
la salajroj estas plej eble malaltaj, aŭ dungas homojn el tiaj landoj en 
Finnlando. Jen lcelkaj fakoj, kie homa laboro kaj intelekto eble ne povos 
esti anstataŭigita per io alia: kuracisto, flegisto de malsanuloj aŭ maljun- 
uloj, kuiristo, aŭtoriparisto, gardisto, instruisto, vendisto, kelnero, inĝe- 
niero, juristo, frizisto, barbiro, ŝoforo de remorkhava kamiono, purigisto. 
Resume, la laborpostenoj en la estonteco troviĝos en flegado kaj zorgado 
pri homoj, servado al homoj, terapio, elpensado de novaj ideoj kaj 
evoluigado de produktoj. Krome, praktikaj fakoj, kie bezonatas lertaj 
manoj, ĉiam estos aprezataj. Raita PYHALA (Finnlando) 

Arto ne nur pro arto 


La Finnlanda Edukminis- 
terio kun la urbo Hyvinkaa 
zorgas pri la artocentro 
Villa Arttu , kiu disponas 
pri cent mil artaĵoj faritaj 
de infanoj kaj gejunuloj en 
130 landoj konkursocele. 
66% el tiu trezoro estas 
videblaj ciferece en la 
reto, kun finnaj kaj anglaj 
sciigoj. La bildoj povas 
esti uzataj por komenci 
interparoladojn de homoj 
en malsamaj kulturoj kaj aĝoj. La temoj inkluzivas multon priparolindan: 
hejmo, patrino, ĉiutaga vivo surstrate kaj aliloke, ludoj kaj ritaroj, niaj 
futuro kaj nuno. La vizitantoj en la artocentro aŭ ĉe siaj komputiloj estas 
instigataj al komparado de kutimoj kaj vivkondiĉoj, al interkompreniĝo de 
nia multfaceta, bela, maljusta mondo. La konkurso en printempo 2014 
temas pri manĝaĵoj kaj manĝokutimoj. En oktobro la artocentro starigos 
surmuran ekspozicion pri la konkursaĵoj. Poste, la ekspozicion oni sendos 
al Helsinki, la finna ĉefurbo. 

La vasta kolekto ekis pro ideo de la instruisto kaj artisto Eino VESALAINEN 
(1923 - 2010). Lia revo estis eduki gejunulojn kaj infanojn al paco kaj 
kultura interkompreniĝo per arto. 

Pliaj informoj pri la artocentro Villa Arttu 

La centro uzas la grandajn laborejojn de antaŭa lanfabriko por helpi 
gejunulojn kaj infanojn lerni kaj progresi en siaj artaj ŝatokupoj: desegnado, 
pentrado, skulptado, ceramiko, gravuraĵoj, nigra-blankaj fotoj, videofilmoj 
kun sono. Profesiaj artistoj instruas pri ĉiu fako. Gepatroj kun beboj kaj 
etuloj partoprenas t.n. kolorbanojn, geavoj kaj genepoj oleopentras kaj 
akvarelas kune. Estas aranĝataj instruhoroj pri bildstrioj kaj ? mangao ? . La 
ekspozicioj sur la muroj fontas el la stoko de la artaĵoj de infanoj kaj 
gejunuloj laŭ elektitaj temoj. Se estas ekspoziciataj pentraĵoj ekzemple pri 



IPR14/2>19 






cirko, junaj vizitantoj povas lerni akrobatadon, saltojn kaj transkapiĝojn sur 
dikaj tapiŝoj aŭ matraco. Ili lude aĉetas biletojn ĉe cirkogiĉeto, fotigas sian 
vizaĝon en truo de cirkeca ekrano, ridas pro klaŭnovestaĵoj sur ŝnuro, 
elkore amuziĝante. De la artocentro profitas ne nur unuopaj vizitantoj sed 
ankaŭ lemejaj klasoj kun siaj instmistoj, enmigrintoj, turistoj, kiuj 
emociiĝas vidante bildojn pri siaj devenlando kaj kulturo. Ofte ili povas 
vorte klarigi, pliprofundigi kaj plidetali la enhavon de la bildoj. 

Vidu www.artcentre.fi. 

(Surfote: Rondirado en la artocentro -foto de Raita Pyhala) 

Raita PYHALA (Finnlando) 


ALTE-Konferenco 

ESPERANTO ĉeestis 

Porizo, lo lOon koj llon de oprilo 2014 



Partoprenis 360 personoj el 60 landoj. La 
partoprenantoj venis el Japanio, Ĉinio, 
Tajvano, Sud-Ameriko, Afriko, Kanado. 
La Komuna Eŭropa Referenckadro ne plu 
estas eŭropa, ĉar en ĝi estis agnoskitaj la 
korea lingvo, la ĉina, la japana, la araba 
kaj Esperanto. Dum la Konferenco prele- 
gis partoprenantoj el 30 landoj en diversaj 
lingvoj: la angla (en), la franca (fr), la 
germana (de), la hispana (es). Interkrampe 
legiĝas la oficialaj mallongigoj por la lingvoj laŭ ISO. Ne aperis 
partoprenlisto. 


^ssociation of Language Testers of 
Europe ”, jen tio estas ALTE: Asocio de 
taksistoj pri lingvoj en Eŭropo. Do tiu 
asocio gmpigas lingvoinstmistojn kaj 
okupiĝas pri taksado, ĉu laŭ la KER- 
sistemo (Komuna Eŭropa Referenckadro) 
ĉu laŭ aliaj ŝtataj aŭ ne ŝtataj sistemoj. En 
tiu asocio membras UEA. 

La temo de la Konferenco estis „Taksado pri lingvoj por multlingvismo. 
Kuraĝigi al lingva diverseco kaj interkultura komunikado”. Enhave la 
diversaj kontribuoj traktis tiun temon kaj ĉiuj prelegantoj subtenis 
multlingvecon. Tamen mi povis observi, ke, lciam venis ia amuza rimarko 
en la franca, la publiko ridis post kelkaj sekundoj, kiam ili aŭdis la 
tradukon al la angla. E1 tio mi povis scii, ke la plej granda nombro de la 
partoprenantoj parolas nur la anglan kaj uzis interpretadon por kompreni la 
malmultajn prelegojn en la franca aŭ en la germana aŭ hispana. 

La prelegoj estis tradukitaj al gesto- 
lingvo, pli precize al gestolingvoj: 
unu persono uzis gestolingvon de la 
angla, alia uzis gestolingvon de la 
franca. ( Vidu la apudan foton). 

Mi povis konstati, ke urĝas promo- 
cii gestolingvon intemacian. Jen 
tasko nia! 

Mi plurfoje partoprenis debaton per 
demando aŭ komento, ĉiam post 
klariga enkonduko: „Mi nomiĝas Mireille GROSJEAN, mi reprezentas 
Universalan Esperanto-Asocion”. Mi povis disdoni multajn informilojn kaj 
ekrilati kun multaj personoj. 

Mi parolis kun Profesoro NEGISHI el Tokio, kiu prezentis la diversajn 
aspektojn de la uzo de la KER-sistemo por la taksado de la akiro de la angla 
en Japanio. [Vidu artikolon surp. 22]. Amuze estis, kiam mi parolis al li pri 
samideano KlMURA Goro Christoph, profesoro en Sophia Universitato en 
Tokio, ĉar ili konas unu la alian. Mi aŭdis tre interesan prezenton de 
Profesoro Piet VAN AVERMAET el la universitato de Gent, Belgio. En sia 
prezento li emfazis la multnombran malsaman originon de la enmigrintoj, 
la buntecon de la lingvoj, la diversajn kaŭzojn de migrado, la gravecon de 
aliro al tiu nova situacio laŭ socia kaj civitana manieroj, kiuj ofte ne 
kongmas kun la kutimaj lingvopolitikaj decidoj kaj praktikoj. Mi parolis al 
li kaj ni skizis, ke iu el lia esplorgmpo povus partopreni nian simpozion 
dum la ILEI-Konferenco en Oostende en 2015. Same mi faris kun 
Profesoro Jozef COLPAERT de la antverpena universitato; li estas fakulo pri 
perkomputila lemado de lingvoj. Li prelegis pri necesaj adaptoj de la KER- 
sistemo post konsideroj de uzantoj. Evidentiĝis, ke la Konsilio de Eŭropo 

lanĉis la KER-sistemon, kaj ke nun ALTE sekvos la evoluon kaj agados pri 
ĝi. Pluraj prelegantoj emfazis, ke la interkulturaj kapabloj enorme gravas 
kaj ke la pure prilingva kapablo ne sufiĉas 
en la profesia vivo. 

ALTE proponis konkurson, kies premioj 
estis senkotiza partopreno al la Konferenco. 

E1 pluraj kandidatiĝoj 6 junuloj partoprenis 
la konkurson, sendis kandidatan leteron kaj 
gajnis la partoprenon. La unua premio estis 
komplete senpaga partopreno, kun repago 
de vojaĝkostoj kaj restadkostoj; tiun gajnis 
junulino el Vjetnamio. Mi povis paroli kun 
ŝi, gratuli ŝin kaj prezenti al ŝi E-on menci- 
ante la vjetnaman movadon. La universitato 
de Cambridge (UK) same donis stipendion 
al unu persono. Tiuj stipendioj estis unua- 
foje disdonitaj. 

Mireille GROSJEAN, Prez de ILEI 



La efiko de KER-strategioj en la instruado de la angla en 
Japanio 

Intervjuo de Profesoro Negishi Masashi, Tokio 

Komuna Eŭropa Referenckadro (KER) jam de longa tempo ne plu estas nur 
eŭropa: aliĝis al ĝi la araba lingvo, la korea, la ĉina, la japana kaj E-o. 

Profesoro NEGISHI instruas en la Tokia Universitato pri Fremdaj Studoj. Li 
estas lingvisto, publikigis diversajn verkojn kaj lernolibrojn kaj observas la 
uzon de KER en Japanio en la instruado de la angla. Li membras en la 
Eduka Komitato pri la fremdlingva instrupolitiko ligita al ŝtata Eduk- 
ministrejo. Intervjuis lin Mirejo GROSJEAN en Parizo dum la Konferenco de 
ALTE (Association of Language Testers of Europe / Asocio de lingvaj 
taksistoj en Eŭropo) la lOan de aprilo 2014. 

Mir: Altestimata! En via prelego vi asertis, ke okazas kolizio inter la KER- 
postuloj kaj la japana kulturo. Ĉu vi povas priskribi tion? 

Prof: La problemo kuŝas en la fakto, ke la KER-skemo tekstas: „mi 
kapablas”, „mi sukcesas”. Tiel oni ne diras en Japanio, tia frazo ne uzatas. 
Se tia demando venas, venos respondo: Ne. Pro tio ni devis en Japanio 
adapti la KER-sistemon al nia mondo. La nomo estas CEFR-J. 

Nia unua paŝo estis krei pliajn nivelojn. Do ni havas pli ol la 6 konatajn 
nivelojn de KER. Nia dua paŝo estis verki konkretajn ekzemplojn por la 
instruistoj, kiuj uzos la KER-skemon. Do se la KER-skemo esprimas ian 
abstraktan ĝeneralan kapablon, ni verkis precizajn frazojn „Mi kapablas 
diri: Leviĝu! Venu!...”. Tion legas la instruistoj, tio estas helpo al ili. 

De jardekoj la celoj de fremdlingvoinstruado en Japanio estas legado kaj 
skribado. Mankas parolado kaj aŭskulta kompreno. Se la instruisto tamen 
volas trejni siajn lernantojn pri parolkapablo, li / ŝi donas ian temon kaj la 
lernanto devas prepari prezentadon. Do la studento parolas, sed ni ankoraŭ 
ne estas en spontana diskutado, kie endas reagi al demandoj kaj trovi 
respondojn, argumentojn, rimarkojn. Eble eĉ la instruistoj mem malfacile 
povus partopreni en improvizaj diskutoj... Do la postuloj de KER, kiuj 
enhavas la 4 kapablojn, malkongruas kun la japanaj instrukutimoj. Temas 
pri granda defio por la instruistoj eniri tiun novan sistemon eŭropdevenan. 
Kutime iu homo pensas kaj duapaŝe parolas. Japanoj ofte rezignas pri la 
dua paŝo: ili pensas, kaj silentas. La daŭro por atingi la ekparoladon estas 
proksimume unu jaro. Plie japanoj ne kutimas paroli pri si mem. Do tie 
denove okazas malkongruo kun la postuloj de KER „Ĉu vi faras tion? Ĉu vi 
ŝatas tion?...” Por paroli klare: la instruistoj devas labori kiel interfaco, kiel 
perantoj, inter la KER-postuloj reformulitaj en CEFR-J kaj la studentoj. Ili 
devas baki tion laŭ japana kuirarto, komunikmaniero. Oni povas konstati, 
ke la uzo de KER kaŭzas plian ŝarĝon por la geinstruistoj, kiuj kutime 
intruas en klasoj el proks. 40 lernantoj. 

Mir: Mi kore dankas vin. Mi ŝatus aldoni jenan konstaton: Kiam mi alvenis 
unuan fojon al Japanio, mi kutimis ekparoli en iu butiko aŭ surstrate al 
japano per la demando (en la angla) „Ĉu vi parolas la anglan?” Ĉiam mi 
ricevis la respondon: „Ne!”. Poste mi pripensis pri tiu ne ebla komunikado 
kaj provis per alia strategio dirante (en la angla): „Mia lingvo estas la 
franca. Mi iomete parolas la anglan. Ĉu ni povus komuniki per la angla?” 
Tiam venis respondo: „Jes!” 


Prof: Interese! 


Mireille GROSJEAN 

Ne nur gramatiko 

Ne nur gramatiko 
laŭtlegado 
korektoj 
ekzercoj 
konjugacioj 

konsistigu kursojn. 

Gravas gajaetoso 

socia aspekto 
agrabla momento 
pozitiva korektado 
partopreninda kun-veno. 

Post tutsemajna staĝo 

lerncela kunloĝado 
freneza kongreso 

venas soleco, sopiro, tristeco, melankolio, spleno. 

Tion belege esprimas Gabrielle TREANTON (1920), 94jara en 2014. 

Guu ŝian apudan poemon... —» 

Noto: Ne grumblu al ŝipri „Revenu venontjar”’. Si scias, ke tio estas 

eraro. Tamen ŝi uzis tiun formon... Ŝi havu la rajton... 

La tria renkontiĝo de trilanda Comenius-projekto 


La kadro 

Post la vizitoj en Mazara (IT) en aprilo 2013 kaj en Gyor (HU) en 
septembro 2013 la trian fojon renkontiĝis 12-18-jaraj mezlernejaj lernantoj 
el Italio, Hungario kaj Germanio kadre de Comenius-projekto. La ideo de la 
projekto venis de la germana partnero kaj baziĝis sur antaŭaj studoj dum la 
ĉiu-semajnaj Esperanto-lecionoj gvidataj de Zsofia KORODY en la Ernst- 
Moritz-Arndt Gimnazio en Herzberg am Harz. La projektdetalojn ŝi 
ellaboris kun Ewa KUKIELKA, subtenate de Peter ZlLVAR de la E-Centro, 
kiu antaŭ kelkaj jaroj, inter 2008 kaj 2010, estis projektpartnero kun la 
Nicolai-bazlernejo el Herzberg de same trilanda Comenius-projekto (kun 
Springboard-lernejo en Bar Hill (UK) kaj baza lernejo en Miskolc (HU)). 



Urborigardado en Herzberg, ĉe Zamenhof-monumento 

La strukturo 


La projekto kun la titolo „De la loka kastelo al la Eŭropa Domo” havis 
dujaran laborplanon inter aŭtuno 2012 kaj somero 2014: por ĉiu monato 
por ĉiu partnero estis difinitaj taskoj kaj okazis tri reciprokaj unu-semajnaj 
vizitoj al la partnerlandoj por konatiĝi unu kun la aliaj kaj prezenti ne nur 
por la partneraj grupoj sed laŭeble al la tuta lernejo la projektenhavon, 
plenumitajn taskojn, prezentadmaterialojn. 

La dumjara kontaktado okazis per sendado de fotoj, bildkartoj, salut- 
mesaĝoj, leteroj, pakaĵetoj, per regulaj personaj kontaktoj tra komuna 
fermita Facebook-grupo, per uzado de Skajpo inter la projektgvidantoj. La 
informoj, produktoj, fotoj, filmoj ktp. aperadas sur 4-lingva (Esperanta, 
germana, hungara, itala) hejmpaĝo. Ni antaŭvidas eldonon de DVD-disko 
kun riĉa enhavo kaj pretigos libreton, kvazaŭ gvidlibreton por junaj 
ĉiĉeronoj, turismaj helpantoj. 

Dum la partneraj vizitoj gravan rolon ludis la gepatroj, kiuj gastigis po unu 
lernanton el ĉiu partnerlando. Tio donis apartan eblon por internacia 
kontaktado, kunvivado, kunlaboro kaj komunikado kaj rezultigis ekeston de 
vera amikeco inter la gejunuloj. 

La enhavo 

Dum du jaroj grupoj de lernantoj el la tri lernejoj partoprenantaj en la 
projekto lernis Esperanton kaj kolektis diversajn materialojn pri sia propra 
lernejo, ĝia nomdonanto, lokaj geografio, historio kaj legendoj, lokaj 
gravuloj, famaj historiaj personoj, tradicioj, festoj de la regiono, turismaj 
vidindaĵoj, najbaraj urboj kaj ĉirkaŭaĵoj por montri ilin al samaĝuloj 
loĝantaj eksterlande. Lapreparitaj prezentadoj, filmetoj kaj fotoj estis inter- 
ŝanĝataj per interreto kaj dum la projektaj renkontiĝoj la gejunuloj lemis 
kiel gvidi junajn turistojn tra sia propra urbo. Ili lernis pri la plej gravaj kaj 
interesaj vidindaĵoj, vizitis muzeojn, trastudis turismajn broŝurojn, 
gvidlibrojn. Parto de la rezultoj de ilia laboro kun aldonaj informmaterialoj 
ricevitaj el la aliaj landoj estis prezentitaj ankaŭ en la formo de ekspozicioj, 
ĉu porokazaj antaŭ- aŭ post la vizitoj, ĉu sur murtabuloj aŭ en konstanta 
vitrino en la koridoro de la lernejo, kie ĉiuj povis rigardi ilin, lerni per ili pri 
aliaj landoj, regionoj kaj sperti, kion signifas internacia kunagado inter 
samaĝuloj. 

La vizitoj 

La unua renkontiĝo en Mazara del Vallo en aprilo 2013 estis tre grava, ja la 
unuan fojon la lemantoj vidis unu la alian, devis konatiĝi, integriĝi en 
nekonatan ĉirkaŭaĵon, lerni esti parto de nova familio, alkutimiĝi al aliaj 
lernejaj, sociaj kondiĉoj. Ne nur la bela vetero sed ankaŭ la multaj historiaj 
vidindaĵoj, la marbordo kaj la palmoj, la vizititaj regionoj restos en la 
memoro. Dank’ al la gastamo de la siciliaj familioj, la agademo de Angela 
CRISTALDI, la lernejestrino, kaj koleginoj Caterina GAGLIANO kaj 
Francesca ASARA kune kun la zorgemo de la instmistoj el Hungario kaj 
Germanio, la unuaj impresoj estis tre pozitivaj kaj la projektsemajno sufiĉis 
por krei la amikajn rilatojn, kiuj akompanis la tre harmonian kunlaboron 
dum la tuta daŭro de la projekto. 

La dua vizito al Gyor en septembro 2013 aldonis al la gmpoj novajn 
defiojn: provi solvi projekttaskojn en miksitaj gmpetoj laŭeble per helpo de 
Esperanto, kaj se ne eblis, kun klarigoj, tradukoj al la aliaj lingvoj. Post 
ekzercado ĉiuj gmpetoj sukcesis produkti la bezonatan materialon, ekestis 
vortaretoj pri turismo kaj pretiĝis filmitaj scenetoj, dialogoj inter ’turistoj’ 
kaj ’informantoj’. La ekskursoj al famaj lokoj, ekz. Komarom, Pannon- 
halma, konatigis la lernantojn kun la hungara historio, la dumsemajna riĉa 
programo, kiel ekz. lernado de hungara popoldanco, sporteventoj, kun- 
ludado, komuna pikniko plifortigis la amikajn rilatojn inter la gelemantoj. 
Dankon meritas la projektgvidantoj: Istvan BAGO kaj lia edzino Kati, 
Monika LAKOS kaj Eszter MAYER. Krom Eszter ĉiuj tri instmistoj kun la 
projektgmpeto venis ankaŭ al Herzberg am Harz en vintro 2013 por fari 
antaŭpreparojn por la printempa renkontiĝo, rigardi la lokon kaj 
ekskurseblojn kaj komune festi la novjaron kun la germanaj projekt- 
gvidantoj kaj kelkaj lernejaj geamikoj. 

La tria kaj lasta vizito inter la 23a kaj 29a de aprilo 2014 okazis en 
Herzberg am Harz - la Esperanto-urbo, kiu havas apartan signifon, ja la 
lernantoj povis propraokule sperti la E-ofertojn de la urbo, rigardi ZEOjn, 
vidi E-lingvajn ŝildojn, vojmontrilojn, ekspozicion en la kastela muzeo ktp. 
En Herzberg same familioj gastigis siajn eksterlandajn partnerojn, Zsofia 
kaj Ewa kun Christopher KOCH kaj Tobias ZANDER, instmistoj de la E-M- 
A Gimnazio organizis por ili interesan tutsemajnan programon. La junaj 
gastoj estis akompanataj de siaj instmistoj kaj venis al la E-urbo por 

konatiĝi kun vidindaĵoj, lerni 
pri lokaj historio, geografio, 
kulturo, legendoj kaj tradicioj. 

Antaŭtagmeze la gejunuloj 
okupiĝis pri diversaj projekt- 
taskoj, posttagmeze estis tempo 
por urborigardado, ekskursoj al 
Goslar kaj la Harz-montaro, 
vizito al Gottingen, Bad Lauter- 
berg, kie ili pasigis - kiel en 
Gyor - posttagmezon en naĝejo, kie lingvaj bariloj tute malaperis kaj ĉiuj 
kune ludis kaj amuziĝis. 

Dum longe atendita ekskurso al Berlino ni rigardis Alexander-placon, la 
katedralon, Reichstag 2 , la Muzean Insulon, faris grupfotojn antaŭ la 
Brandenburga Pordego kaj la Berlina Muro. La bonegan tutsemajnan 
etoson ne malhelpis eĉ pluvo dum la rostadfesto en la ĝardeno de gastama 
familio; la kunestado, babilado de pli ol kvardek personoj en malgranda 
salono eĉ plifortigis la komunajn travivaĵojn kaj amikecon. La lastan 
projekttagon la tuta lernejo kaj gastoj el la urbo estis invititaj al la 
projektfesto en la aŭlo de la gimnazio, kie pleniĝis la ĉ. 500 sidlokoj. Ni 
ĝuis la altnivelan muzikan kontribuon de la gimnazia orkestro, la 
kontribuon de gimnazia klaso pri lernado de fremdaj lingvoj kaj la ĉarman 
prezentadon de dancgrupeto. 

Aparta surprizo estis, ke urbestro Gerhard WALTER en Esperanto salutis la 
partoprenantojn kaj emfazis la gravecon de lernado de la internacia lingvo. 
Ni rigardis resuman filmon pri la dujara kunlaboro, rememoris komunajn 
projektajn aktivaĵojn, interŝanĝis donacojn kaj fine kune kantis en 
Esperanto la Eŭropan Himnon. 

La rezulto 

La projekto baldaŭ finiĝos, sed adiaŭante niajn gastojn kun larmoj en la 
okuloj ĉe la stacidomo, planante sekvajn sed ĉi-foje jam tute privatajn 
vizitojn, ni estas certaj, ke la amikecoj daŭros, ke ni certe revidos unu la 
aliajn denove kaj ni ne forgesos, ke ni havis tiujn belegajn komunajn 



2 Tiu konstruaĵo enhavas la nuntempan germanan parlamenton Bundestag. - NdlR 

travivaĵojn danlc’ al Esperanto. La preskaŭ dujaraj kontaktoj kaj kunlaboro 
rezultigis intensan aktivecon kaj verajn amikecojn; post la reciproka 
gastigado en propraj domoj de familioj fortiĝis la sento de aparteneco unu 
al la aliaj kaj ni ĝojas, ke ni, instruistinoj el Herzberg, povis esti ne nur 
iniciatintoj sed daŭraj helpantoj de tiu procezo. 

Zsofia K6rĜDY kaj Ewa KUKIELKA, Herzberg am Harz - la E-urbo 


NdlR: La sekva artikolo celas nur informi la legantojn pri prezentaĵo, kiun 
Profesoro GLOSSOP faris ĉe tute anglalingva internacia konferenco pri la 
FUTURE OFEDUCATION (estonto de edukado). Liparolis nur nome de 
si mem, ne oficiale nome delLEI aŭ de iu ajn organizo. Tiu konferenco 
okazis en Florenco, Italio, la 13-an kaj 14-an de junio 2013. 

La detalojn (tute en la angla lingvo) oni povas trovi ĉe 
<http://conference.pixel-online.net/foe2013/conferenceproceedings.php>. 
Kelkaj partoprenantoj ĉe tiu konferenco antaŭe sciis nenion pri Esperanto. 


Nun ni devus efektivigi neglektitan revolucian proponon 


1. La maltrafita oportuno 

Unu el la unuaj sugestoj proponitaj en la Asembleo 
de la Ligo de Nacioj en Decembro 1920 estis tiu de 
Lordo Robert CECIL, ke por trakti „la lingvajn 
malfacilaĵojn kiuj malpermesas rektajn rilatoj inter 
la popoloj” oni esperas ke „la instruado de la inter- 
nacia lingvo E-o” „iĝos ĝenerala en la tuta mondo, 
por ke infanoj el ĉiuj landoj elcde nun scipovu 
almenaŭ du lingvojn, sian gepatran lingvon kaj faci- 
lan rimedon de internacia komunikado.”[l] 

Bedaŭrinde tiu revolucia ideo ne estis efektivigata. 

En la Asembleo de la Ligo de Nacioj iu ajn propono povis esti akceptita nur 
se ĉiuj membro-ŝtatoj aprobis ĝin. Unu ŝtato kontraŭis la proponon de 
Lordo Cecil. Kiu ŝtato? Francio. Kial? Ĉar la propono indikis ke Esperanto 
estus la monda lingvo instruenda, kaj la francoj pretendis ke la franca 
lingvo jam estas la monda lingvo.[2] 

2. Preter inter-naciismo al tutmondismo 

La francoj argumentis, ke Esperanto ne havas nacian kulturon. Sed tiu 
argumento supozas la inter-naciisman vidpunkton de la 20-a jarcento 
anstataŭ la tutmondismon de la 21-a jarcento. Inter-naciismo konceptas la 
mondon kiel kolekto de apartaj landoj kies anoj estas baze enfermitaj 
interne de siaj propaj landoj kaj kiuj interagas unu kun la alia nur per 
internaciaj organizaĵoj. La figuro por inter-naciismo estas monda mapo kun 
la diversaj ŝtatoj montritaj en diversaj koloroj. La tutmonda komunumo de 
la 21-a jarcento estas malsama. Ĝia koncepto estas bazita sur la fotoj de la 
Tero el la kosmo. Ĉiuj homoj estas membroj de unu planeda komunumo. 
Sekve ni devus povi komuniki rekte unu kun la alia. Kiam oni traktas 
edukadon, oni devas konsideri la mondon de la estonteco. 

Grava demando estas, kion vi devus fari rilate al lingva edukado por 
infanoj? Ni bezonas planon laŭ kiu ĉiuj el ili lernos almenaŭ unu komunan 
lingvon, por ke ĉiuj el ili en ĉi tiu planeda komunumo povu komuniki kun 
ĉiui aliuloj, ne nur kun tiuj kiuj hazarde loĝas en landoj kiuj uzas la saman 
nacian lingvon. 

3. La lingva-edukada demando antaŭ ni 

Kion ni devus fari rilate al la lingva edukado por niaj infanoj? Ĉu ili devus 
lerni almenaŭ unu komunan lingvon? Se jes, kiun lingvon oni devus elekti? 
Ĉu ni penus uzi kiel la tutmondan lingvon iun nacian lingvon kiel la anglan 
aŭ la ĉinan? Aŭ ĉu ni devus elekti kiel la tutmonda lingvo iun naciec- 
neŭtralan, artefaritan, pli facile lerneblan lingvon kiel Esperanto? 

Eĉ kvankam la angla estas mia denaska lingvo, mi volas argumenti kontraŭ 
la vidpunkto ke la angla devus esti la komuna tutmonda lingvo instruenda 
al infanoj. Mi opinias, ke la racia kaj morale justa elekto por la unua fremda 
lingvo por ĉiuj infanoj estas Esperanto. La fina celo devus esti, ke homoj 
lernu multajn lingvojn, sed ĉiuj infanoj devus lerni almenaŭ la komunan 
tutmondan lingvon, por ke ili povu komuniki rekte kun ĉiuj aliaj Teranoj. 

4. La morala dimensio de la tutmonda-lingva demando 

Ni devus konsideri serioze la moralan dimension de ĉi tiu demando. Mi 
opinias ke estus fundamente malmorala afero elekti iun ajn ekzistantan 
nacian lingvon por servi kiel la tutmonda lingvo. Se iu ajn nacia lingvo iĝus 
la tutmonda lingvo, landoj kiuj uzas tiun lingvon akirus statuson super la 

aliaj lando. Ĉi tia luktado por statuso jam produktis du mondmilitojn. Tian 
inter-naciisman konkurson ni devas ekfini. 

Uzi iun ain nacian lingvon estus ankaŭ decido maljusta rilate al ĉiuj infanoj 
kies unua lingvo estas alia lingvo. Kiel homo kies unua lingvo estas la 
angla, mi konstante estas memorigata pri la maljusteco de la aktuala 
situacio. Aliuloj devas lerni novan lingvon, sed mi povas uzi mian denas- 
kan lingvon. Kiel maljuste! Mi estas inter la malpli ol 5 procentoj el la 
homoj en la tuta mondo, kiuj uzas la anglan kiel sian denaskan lingvon.[3] 
Tial pli ol 95 procentoj el ĉiuj homoj devas lemi duan lingvon por povi 
partopreni internaciajn konferencojn, kiuj uzas nur la anglan lingvon. Eĉ se 
la tutmonda lingvo estus la mandarena ĉina lingvo, necesus ke 88 procentoj 
el la homoj en la tuta mondo lernu ĝin kiel duan lingvon.[4] 

Se iu ajn nacia lingvo estus uzata kiel la komuna tutmonda lingvo, landoj 
kiuj uzas tiun lingvon havus maljustan ekonomian avantaĝon super aliaj 
landoj. Krom la avantaĝo ke ili ne devos instmi duan lingvon al siaj 
infanoj, ili havus la ekonomian avantaĝon ke aliuloj volos veni al iliaj 
landoj por pli bone lerni ilian lingvon. 

5. La kazo kontraŭ la uzo de la angla kiel la tutmonda lingvo 

Ĉar necesus, ke ĉiuj infanoj lernu la tutmondan lingvon, ĉi tiu lingvo devus 
esti relative facile lernebla. Ĉar nia celo estas, ke infanoj lernu multajn 
lingvojn, ili devus havi bonan unuan sperton, kiu instigos ilin voli studi 
aliajn lingvojn. La plej bona ebleco estus lerni unue tute fonetikan lingvon, 
en kiu ili lemus kune la skribitan kaj parolatan lingvon. 

La angla ne estas tia lingvo. Ne estas logika situacio, kiam la vortoj „so” 
(S-O) kaj „do” (D-O), kiuj aspektas tiel simile, devas esti prononcataj tiel 
malsimile. En la angla lingvo vortoj, kiujn oni litemmas simile estas 
prononcataj malsimile kiel la vortoj litemmataj T-H-O-U-G-H kaj T-H-O- 
U-G-H-T kaj T-H-R-O-U-G-H. La angla lingvo enhavas multajn stranĝ- 
aĵojn, kiel la aldonon de la litero S al verboj en la tria persono singulara. 
Malregulaĵoj ekzistas rilate al la malsamaj tensoj de la sama verbo, kiel 
„go,” „went,” kaj „have gone.” Rimarku la malregulan konjugacion de la 
verbo „to be”: „1 am,” „you are,” „he is”, por ne mencii la fakton ke en 
multaj vortoj la litero S estas prononcata kiel la litero Z. Ĉi tiuj mallogikaj 
trajtoj de la angla lingvo eble igas multajn infanojn simple rezigni pri la 
lernado de iu ajn fremda lingvo. 

6. La kialo por la uzo de E-o aŭ versio de ĝi kiel la tutmonda lingvo 

Anstataŭ la angla, ni devus uzi Esperanton. Tiuj, kiuj neniam lernis 
Esperanton, ne komprenas la valoron de ĝia genia karaktero kaj kiel facile 
oni povas lerni ĝin. Tiuj kiuj neniam instruis Esperanton, ne konstatis kiel 
rapide infanoj povas lerni ĝin.[5] Ĉiuj povas facile determini kiel ĉiu vorto 
devus esti prononcata kaj literumata. 

Se ĉiuj infanoj en la mondo lernus planitan lingvon kiel Esperanto, aliaj 
avantaĝoj sekvus. Unu estus la konservado de la minoritataj lingvoj kiuj 
nun pereus, kiam ili alfrontas lingvojn subtenatajn de potencaj landoj. Se la 
tutmonda lingvo estus Esperanto, homoj en tiuj minoritataj komunumoj 
povus daŭre uzi siajn lingvojn interme de siaj propraj komunumoj kaj 
Esperanton por tutmonda komunikado. 

Dua avantaĝo rilate al la postulo, ke infanoj lernu Esperanton, estas ke ili 
evoluigus pozitivan sintenon al la lernado de aliaj novaj lingvoj. 
Eksperimentoj montris, ke lernantoj, kiuj lernis Esperanton, poste pli rapide 
lernas aliajn eŭropajn lingvojn.[6] 

Tria avantaĝo de la lernado de neŭtrala tutmonda lingvo kiel Esperanto 
estas, ke la infanoj evoluigus identecon kiel membro de la monda 
komumumo, samkiel la lemado de nacia lingvo kondukas al identeco kun 
tiu nacia komunumo.[7] Se ĉiuj infanoj lernus la saman tutmondan lingvon, 
ili pensus pri si mem kiel membroj de la tutmonda komunumo kaj estus 
malpli inklinitaj batali en militoj kontraŭ aliaj membroj de tiu komunumo. 

Kvara avantaĝo rilate al la postulo ke ĉiuj infanoj lemu Esperanton estas, 
ke ili povus uzi modernan teknologion por rekte komumiki kun aliaj 
infanoj ĉie.[8] Personaj amikecoj povus evolui sen malhelpo de landlimoj 
kaj malsamaj naciaj lingvoj. 

7. Eblaj ŝanĝoj por fari Esperanton pli kulture neŭtrala lingvo 

Oni povas konsideri Esperanton esti eŭropa lingvo, kaj sekve oni povus 
argumenti, ke ĝi devus esti modifata por servi kiel kulture neŭtrala 
tutmonda lingvo. Ĉu oni povus fari Esperanton pli kulture neŭtrala lingvo, 
se oni povus enkorpigi terminojn de aziaj kaj afrikaj lingvoj? Tamen 
Esperanto eĉ nun en sia aktuala formo estas entuziasme subtenata de homoj 
tra la tuta mondo. La registaro de Ĉinio faris almenaŭ tiom kiom iu ajn alia 
landa registaro por subteni la uzon de Esperanto.[9] 

Por trakti ĉi tiun demandon, mi proponas ke la Eduka Scienca kaj Kultura 
Organizo de Unuiĝintaj Nacioj (Unesko), kiu en 1954 kaj 1985 adoptis 
rezoluciojn kiuj esprimis subtenon por Esperanto, nomumu komisionon por 
evoluigi iomete modifitan, pli kulture neŭtralan version de Esperanto. Oni 
devus doni al ĉi tiu komisiono limdaton de kvin jaroj. Pluraj spertaj 
esperantistoj devus esti membroj de ĉi tiu komisiono, inkluzive de kelkaj el 
Azio kaj Afrika. Ĉi tiu komisiono devus havi ankaŭ membrojn, kiuj bone 
konas la Hajnuan pinjinon kaj la Bahasan Indonezian lingvon. Se la 
komisiono ne sukcesus produkti la deziratan modifitan kulture neŭtralan 
version de Esperanto ĝis la kvinjara limdato, la aktuala versio de Esperanto 
estus oficiale rekomendita kiel la komuna tutmonda lingvo instruenda al 
ĉiuj infanoj ĉie. 

8. Finaj pensoj 

Esperanto estas unu el la plej grandaj inventoj dum la tuta homara historio. 
Estas granda tragedio, ke ĝi ne estis adoptita kiel la monda lingvo en la 
inter-naciisma 20-a jarcento. Nun dum la tutmondiĝa 21-a jarcento ĝi 
ankoraŭ ne ricevas la subtenon, kiun ĝi meritas. Ĉu io ajn povas esti pli 
grava afero por la estonteco de edukado ol la tutmonda sindevontigo instrui 
al ĉiuj infanoj ĉie facile lemeblan komunan tutmondan lingvon kiel E-o? 

Ronald J. GLOSSOP, Southern Illinois University (Sud-Ilinojsa 
Universitato) en Edwardsville (SIUE), Edwardsville, Illinois 62025, Usono, 

rglossop@mindspring. com 


[1] Peter G. Forster, The Esperanto Movement , paĝo 172. 

[2] La The Esperanto Movement de Forster informas nin kiel la propono de Lord 
Robert Cecil iniciatis la diskuton, kaj ĝi ankaŭ liveras detalan rakonton pri tio, kio 
poste okazis rilate al Esperanto en la Ligo de Nacioj kaj aliaj intemaciaj organizoj. 
Vidu ĉapitron sesan, paĝojn 169-187. 

[3] The World Almanac and Book of Facts-2013. Sur paĝo 717 la indikita nombro da 
homoj, kiuj uzas la anglan kiel sian unuan lingvon, estas 328 milionoj. Sur paĝo 733 la 
indikita nombro de homoj en la mondo estas 7 017 543 964. Tial la proporcio de 
homoj, kiuj uzas la anglan kiel sian unuan lingvon, estas 4,67436 el cent. 

[4] The World Almanac and Book of Facts-2013. Sur paĝo 717 la indikita nombro da 
homoj, kiuj uzas la mandarenan ĉinan lingvon, kiel sian unuan lingvon, estas 845 
milionoj. Ĉe paĝo 733 la indikita nombro da homo en la mondo estas 7 017 543 964. 
Tial la proporcio de homoj, kiuj uzas la mandarenan ĉinan lingvon kiel sian unuan 
lingvon estas 12,04218 el cent. 

[5] Alvino E. Fantini kaj Timothy G. Reagan, Esperanto and Education: Towards a 
Research Agenda. Vidu aparte paĝojn 27-33. 

[6] Helmar Frank, „Valeur propedeutique de la langue Intemationale” [„Valoro 
propedeŭtika de la lingvo intemacia ”], Journee d’etude sur VEsperanto. Universite de 
Paris-Vincennes, nov. 1983, paĝoj 121-136 kaj J. H. Haloran, „A four-year experiment 
in Esperanto as an introduction to French,” British Journal of Educational Psychology , 
Vol. 22, nr. 3, nov. 1959, paĝoj 200-204. 

[7] Kurt E. Mŭller (eld.), Language Status in the Post-Cold-War Era. Vidu aparte 
paĝojn 117-139. 

[8] Humphrey Tonkin kaj Grahame Eeon-Smith, The Future of Modern Languages in 
English-speaking Countries , (Esperanto Documents, New Series, 18). Rotterdam, 
Universala Esperanto-Asocio, 1979, paĝo 17. 

[9] Ulrich Lins, „Esperanto as Language and Idea in China and Japan,” Language 
Problems and Language Planning, 32:1 (2008), paĝoj 47-60 kaj „China Interreta 
Informa Centro: Historio de Esperanto,” <http:// esperanto.china.org.cn/world/shi- 
windo w/ index5. htm>. 


El la landoj kaj sekcioj 


Brazilo 

Kun bedaŭro mi sciigas vin pri la forpaso de 
Prof. D-ro Geraldo MATTOS Gomes dos Santos 
(1931-2014), 82-jara, eksa prezidanto de la 
Akademio de Esperanto - cetere, akceptita en la 
Akademio en 1970, li estis ĝia dua plej malnova 
ano. Li estis lingvisto, emerita profesoro de 
Federacia Universitato de Paranao kaj de 
Pontifika Katolika Universitato de Paranao - 
PUCPR (li estas la aŭtoro de la teksto de la 
Himno de PUCPR). Lia vasta verkaro estas plurfaceta: ĝi inkluzivas 
lingvistikajn studojn pri la portugala kaj pri E-o - kun emfazo sur la origino 
de la Internacia Lingvo kaj ĝia strukturo; lin speciale allogis la problemo de 
Esperantaj participoj -, studoj pri instruado de tiuj du lingvoj, poemoj kaj 
romanoj originale verkitaj en E-o. E-on li lemis en 1947-1948. 

Li estis iama prezidanto de Paranaa E-Asocio, kaj ankoraŭ en 2011 kaj 
2012 li gvidis serion da prelegoj en E-o pri diversaj aspektoj de la 
gramatiko de ĉi tiu lingvo kaj pri ĝenerala lingvistiko en la sidejo de la 

Asocio, en Kuritibo. En junio 2013 li ĉeestis la reinaŭguran ceremonion de 
Stel-Domo en la tereno de Pontifika Katolika Universitato de Paranao. 
Lastoktobre li estis trafita de cerbovaskula akcidento, kaj ekde tiam lia 
kuracado okazis parte en malsanulejo, parte hejme. La 8-an de marto grupo 
da esperantistoj vizitis lin, kaj li kun granda malfacileco babilis kun ili, en 
Esperanto kaj en la portugala. Li daŭre estis bonhumora kaj lia menso estis 
vigla. Dimanĉe la 23-an de marto li estis en sia hejmo kaj forpasis dum- 
dorme, proksimume je tagmezo. 

Ivan COLLING 

Germanio 

La germana ILEI-sekcio kunvenos en Erfurt dum Germana 
Esperanto-Kongreso (GEK) 

Kiel ekde multaj jaroj, ankaŭ en 2014 okazos kunsido de la instruistoj dum 
la landa E-kongreso. La membroj de la Asocio de Germanaj E-Instruistoj, 
la germana ILEI-sekcio, kunvenos en Erfurt inter 15:30-16:45, la 7an de 
junio 2014 kadre de la 91a Germana E-Kongreso ( http://www. esperanto 
. de/gea. malnova/2ek2014. html ). Ĝi okazos en la kongresejo „Haus am 
Breitstrom”, Evangelia Konsilantara Gimnazio („Ratsgymnasium”), 
Meister-Eckehart-Str. 6, D-99084 Erfurt. Laprogramo enhavos jarraporton, 
spertinterŝanĝon kaj planadon por la sekva agadjaro. La kunveno estas 
publika, ni esperas ĉies aktivan partoprenon. Se estos sufiĉaj aliĝintoj, 
okazos ankaŭ KER-ekzameno. 

Kontakto: Zsdfia KĜRODY, 37412 Herzberg am Harz, Grubenhagenstr. 6, 

zsofia. korody@esperanto. de 

SlRKO Ilona (1951-2014) mortis la 15-an de aprilo en la 
urbo Balassagyarmat. Si finis la E-fakon krom la 
hungara en ELTE ĉe Prof. SZERDAHELYI . Ŝi dediĉis 
grandan parton de sia vivo al Esperanto: laboris en la 
oficejo de HEA, ankaŭ poste ŝi multe kontribuis, ekz. al 
la eldonlaboroj. Ŝi partoprenis en la ellaboro de la 
Hungara-Esperanta vortaro. Dum la lastaj pli ol dek jaroj ŝi instruis 
Esperanton al grupoj kaj sukcese pretigis multajn homojn al la ŝtata lingvo- 
ekzameno. Ŝi iniciatis, ke la gimnazio en Bercel alprenu la nomon de 
Kolomano KALOCSAY, kaj parte instruis en la lernejo, tiel 27 gelernantoj 
plenumis la abiturientan ekzamenon pri E-o danldal ŝi inter 2010 kaj 2012. 

Ilona K0UTNY 


Hungario 

Fotu nekutime!! 


Kiam okazas kunveno, kurso, kongreso, multaj homoj ŝatas foti. Poste 
aperas en la movadaj revuoj fotoj montrantaj grupon kun flago, disdonon 
de diplomoj, sidantajn ekzamenatojn... Ĉu foje ni povus vidi ion alian?? 
Okazas fotokonkurso. Por lanĉi ĝin ni aperigis foton kun prezidantino, kiu 
dormas ekstere sur benko. Nun ni aperigas du personojn en gaja etoso; iu 
fotis ilin en Mongolio en 2010 dum kongreso de Komisiono pri Azia E- 
Movado (KAEM); temas pri Mireille GROSJEAN, nun prezidantino de ILEI, 

kaj Sinjoro PARK Yongsung 
(„Nema”) el Koreio, nun sekci- 
estro. 

Certe vi sukcesos foti originale, 
nekutime. Imagu ion! Teatrumu 
iomete! Poste sendu viajn fotojn al 
mirejo.mireille@gmail.com. 

La konkurso estas malfermita al 
niaj membroj. La temo de la foto 
kongruu kun Esperanto-aranĝo. 
Ĉiu membro rajtas sendi ĝis 3 
fotojn. Eble iu lerta fotisto volos 
partopreni kaj tiel ni akiros novan membron... Kiu scias? 

La fotoj devas esti senditaj antaŭ la 31a de oktobro 2014. Laĵurio konsistas 
el 3 personoj: Sinjoro Brian MOON, Sinjoro HUANG Yinbao alinomita 
„Trezoro” kaj Sinjorino Mireille GROSJEAN. Ni uzos niajn 4 kolorajn 
paĝojn por montri la plej amuzajn fotojn. Premioj konsistos el libroj. Vidu 
la unuan anoncon de la konkurso en IPR 2013/4 paĝo 25. (MG) 

Korekto 



En la artikolo pri la programo „Kiom internacia estas via vorto?” (vidu www.esp- 
evoluo.org) en IPR 2014/1 p. 20-22 enŝteliĝis ĝena tajperaro, kiu faris parton de la 
artikolo nekomprenebla. Temas pri la difmo „en la plimulto de lingvoj” en la 15a 
linio, kvazaŭ oni povus taksi ĉiujn lingvojn same gravaj. La aŭtoro priparolas la 
ideon, ke oni pesu la gravecon de lingvoj laŭ ilia nombro da denaske parolantoj. 
„Por Eŭropo tio ŝajnas akceptebla ideo, ĉar la eŭropaj mondlingvoj (angla, franca, 
hispana, portugala) tiam pezas laŭ siaj nombroj da denaskaj parolantoj en Eŭropo 
kaj la angla NE okupos dominan pozicion. Kontraŭe, la rusa havas la plej grandan 
pezon: 116 000 000 kaj poste la germana: 84 432 210 .” Pardonu! (J.N. redaktoro) 

47-a konferenco de ILEI, Montevideo, 19-25 julio 2014 


Eksteresperantuja rekono 

La ĉi-jara Konferenco de ILEI estas aŭspiciata de la urugvajaj Universitato 
de la Respubliko kaj la Unesko-Komisiono apartenanta al la Ministerio pri 
edukado kaj kulturo. Krom tiu ministerio la konferencon subtenas per 
oficiala apogdeklaro ankaŭ la Ministerio pri turismo kaj sporto. Tio ne estas 
la solaj ekstermovadaj rekonoj de la Konferenco. 

La 24-an de marto 2014 kvar reprezentantoj de ILEI kaj de LKK de ĝia 47a 
Konferenco - Sonia Risso, Radojica Petroviĉ, Ana Montesinos kaj Daniel 
Bebelacqua - vizitis la regionan sidejon de Unesko en Montevideo kaj 
interparolis kun la respondeculino pri edukado Maria Paz Echeverriarza kaj 
respondeculo pri kulturo Frederic Vacheron. Ambaŭ akceptintoj montris 
bonan komprenon pri E-o ne nur kiel lingvo, sed precipe kiel movado por 
celoj parencaj al tiuj de Unesko, do dezirinda partnero de Unesko. Sekve ili 
esprimis intereson pri kunlaboro okaze de nia Konferenco, donis utilajn 
rekomendojn kaj esprimis pretecon mem kontribui se ili estos en Monte- 
video dum la konferenca semajno, ĉu per ĉeesto aŭ salutmesaĝo, ĉu per 
prelego dum aŭ ekster la simpozio pri la konferenca temo, ĉu alimaniere. 

S-ino Echeverriarza emfazis la novan rigardon al la temo edukado, kiun 
Unesko havas danke al la Ĝenerala Direktorino Irina Bokova. Laŭ la nova 
dujara plano por edukado mondskale, en la 5 regionoj de Unesko oni 
laboras por plibonigi la kvaliton de la instruistoj. Tiu laboro estas tre grava 
en Sudameriko, sed restas malfacile plenumebla pro grandaj problemoj en 
aliaj mondopartoj. (Vidu artikolon de MacGill en p. 6). Kontribuo de ILEI 
estos bonvena. S-ro Vacheron prezentis al ni la agadon de Unesko en la 
kampoj, pri kiuj li specife respondecas kaj pretas kunlabori: minacataj 
lingvoj kaj protektado de kultura kaj natura heredaĵo. Li esprimis la 
opinion, ke laŭ la agadceloj de ILEI kaj programo de la Konferenco, ĝi 
meritas aŭspicion de la Ĝenerala Direktoro de Unesko. 

La 25-an de marto la sama kvaropo el ILEI havis konferenc-rilatan 
kunvenon en la Lingvistika Instituto de la Humanistika Fakultato de 
Universitato de la Respubliko. Profesorinoj, kun kiuj ili interparolis, 
emfazis grava la fakton, ke la Universitato aŭspicias la Konferencon. Tio 
malfermas kunlaborpordojn kaj inspiras universitatanojn interesiĝi pri la 

Konferenco, precipe pri ĝia simpozio, kaj eventuale mem partopreni. Estis 
interkonsentite resti en kontakto por efektivigi la kunlaborpretecon. 

Solena inaŭguro en la urugvaja parlamentejo 

Solena inaŭguro de la 47-a konferenco okazos lundon (la duan konferencan 
tagon, la 21-an de julio) en la parlamentejo de Urugvajo (Palacio 
Legislativo, inter urugvajaj esperantistoj nomata "Leĝa Palaco"), en kiu 
asembleis Unesko en la jaro 1954, kiam estis akceptita ĝia unua rezolucio 
pri Esperanto. La inaŭguro ne okazos en la sama salonego, en kiu kunsidis 
Unesko, sed en apuda malpli granda salono, same solena kaj adekvata por 
la dimensio de ILEI-Konferenco. Tamen la konferencanoj vidos ankaŭ la 
grandan salonon dum trihora programo en la Palaco, kiu antaŭvidas 
vizitpromenon tra la Palaco kun oficiala ĉiĉerono, ĉio senpaga. 

Por la solena ekstere videbla inaŭguro estas elektita lundo kiel labortago, 
kiam ŝtataj kaj aliaj oficialuloj kaj altranguloj pretos veni kaj kune kun 
ILEI omaĝi la 60-jariĝon de la rezolucio pri Esperanto. Malpli pompa, 
interna malfermo de la konferenca laboro okazos dimanĉon, la 20-an de 
julio, en la konferencejo „Ateneo” de Montevideo. 

Loĝado kaj manĝado 

Por dumkonferenca loĝado ni rezervis ĉambrojn en la hotelo "Los Angeles" 
kun matenmanĝo, sendrata retkonekto, banĉambro kaj necesejo, kaj aliaj 
kutimaj komfortaĵoj, je 15-minuta promendistanco de la konferencejo 
(Ateneo de Montevideo). En la sama hotelo okazos la unuataga akcepto de 
konferencanoj kaj la interkona frandvespero sabaton la 19-an de julio. La 
prezoj por unu tago/persono estas: 

• 19 EUR en kvarpersona ĉambro, 

• 21 EUR en tripersona, 

• 27 EUR en dupersona kaj 

• 43 EUR en unupersona ĉambro. 

Eblos rezervi ankaŭ ĉambrojn en pli luksa, kvarstela hotelo „Embajador”, 
250 m de la konferencejo, kun pli altaj prezoj (ankoraŭ ne konfirmitaj por 
nia mendo) pli-malpli 50% pli altaj ol tiuj en „Los Angeles”. 

Bonvolu mendi kaj interesiĝi pli ĉe la estrarano pri konferencoj, sub- 
skribinta ĉi-sube. Por tagmanĝo kaj vespermanĝo abundas restoracioj kaj 

vendejoj proksime de la konferencejo. La konferencanoj povos elekti mem 
laŭ propraj preferoj kaj mondispono. 

Alveno kaj interkona frandvespero 

La unuataga akcepto de konferencanoj kaj la interkona frandvespero okazos 
sabaton la 19-an de julio, en la hotelo „Los Angeles”, kie plejmulto de la 
konferencanoj loĝos. Konferencanoj, kiuj planas alveni pli frue aŭ post la 
komenca tago, bonvolu anonci tion al LKK aŭ estrarano pri konferencoj 
por certigi akcepton kaj ricevi bezonatajn informojn. Laŭ la jama tradicio 
de ILEI-Konferencoj, la konferencanoj estas petataj kunporti tipajn 
frandaĵojn el siaj lando kaj kulturo por disponigi ilin prezentante sin kaj 
gustumigi ilin al aliaj konferencanoj dum la interkona vespero. 

Dimanĉon la 20-an de julio la konferenca laboro komenciĝos en Ateneo de 
Montevideo per interna malfermo, prelegoj, kunsidoj kaj aliaj konferencaj 
aktivaĵoj. La tago finiĝos per la Nacia Vespero, dum kiu estos prezentitaj la 
tri fonoj de la moderna urugvaja kulturo (indiĝena, afrika kaj eŭropa), tango 
(poezio, ritmo, danco) kaj karnavalo kiel tipaĵoj de tiu mondoparto, la 
specifa gaŭĉa kulturo kaj diversaj aspektoj de prizorgado pri infanoj kaj ilia 
edukado. 

Ekskursoj, bankedo, transiro al Bonaero 

Urugvajo proponas abundon da historiaj, kulturaj kaj geografiaj vidindaĵoj 
kiel konferencajn ekskurscelojn. Frandaĵoj de urugvaja kuirkulturo estos 
konsumataj dum la konferenca bankedo, sed ne nur tiam. 

Tuttaga ekskurso dum la ekskursa tago (mardo, la 22-a de julio) gvidos 
orienten de Montevideo, al Punta del Este - Casa Pueblo - Piriapolis - 
Estancia Renacimiento - Atlantida, kun tagmanĝo en tipe urugvaja 
Estancia Renacimiento. Aliaj promenaj kaj busaj ekskursoj tra Montevideo 
mem ebligos konatiĝon kun ĝia kultura kaj arkitektura riĉeco. 

La lastan konferencan tagon, la 25-an de julio, estos organizita komuna 
veturo al Bonaero por la UK kun trihora ekskurso tra la historia urbo 
Colonia (okcidente de Montevideo): buse ĝis kaj tra Colonia kaj prame ĝis 
Bonaero. 


Radojica Petroviĉ, estrarano pri konferencoj, 
radojica.petrovic. rs@gmail. com 

Granda sukceso por Juna Amiko 

Nepre malkovru tiun valoran revuon, lemilon, progresigilon, amuzilon!! 
Post la apero de du numeroj faritaj de nia nova redaktoro Stano MARĈEK, 
ni aŭdas laŭdojn, ni ricevas komplimentojn, ni akiras novajn abonantojn. 
Sekvu tiun vojon kaj abonu ankaŭ vi!! Tiel vi atingos bonan ekvilibron 
inter nia organo IPR , serioza lertiga revuo, kaj Juna Amiko , malstreĉa 
legaĵo alimaniere riĉiga. (MG) 


Informoj pri ILEI 


Laborkomisionoj 

Ekzamena: Karine Arakelian (prezidanto), Monika Molnar (vicprez.), Mireille Grosjean, 
Leysester Miro, Giridhar Rao, Jeremie Sabiyumva, Han Zuwu. 

Elekta: Aurora Bute (gvid.), Tieko Isikawa, Ana Montesinos de Gomis. 

Kontrola: Simon Smits, Orlando Raola. 

Lerneja: Julian Hemandez, Jennifer Bishop, Ronald Glossop, Marija Jerkoviĉ, Luigia 
Madella, Ermanno Tarracchini, Mihai Trifoi. Estrare: Penny Vos. 

Regulara: Marija Beloŝeviĉ, Rob Moerbeek, Stefan MacGill. Estrare: Mireille Grosjean. 
Terminara: Miroslav Malovec, Ilona Koutny. Estrare: Mireille Grosjean. 

Universitata: Duncan Charters (gvid.), Renato Corsetti, Ilona Koutny, Bharat Ghimire, 
Radojica Petroviĉ, Kristin Tytgat. Estrare: Gong Xiaofeng „Arko”.. 

Kunlaborantaj institucioj 

EEU: Eŭropa Esperanto-Unio. Komisiito pri instmado kaj rilatoj kun ILEI: Carola 
Antskog, Brokarrvagen 89, FI-25700 Kimito, Finnlando, cantskog@kolumbus.fi. 

E@I ( Edukado ĉe Interreto): Vifazna 840/67A, SK-958 04 Partizanske, Slovakio, 
info@ikso.net. Tel: (+421) 902 203 369. Retejo: http://www.ikso.net/eo/. 

Fondaĵo edukado.net - funkciiganta la paĝaron de instmistoj, instmantoj kaj memlemantoj 
Direktoro: Kataiin Kovats, Spaanvaterstraat 74. NL-2593 RP, Den Haag, Nederlando. 
Retadreso: redaktanto@edukado.net. 

ICH (Interkultura Centro Herzberg): Gmbenhagenstr. 6, DE-37412 Herzberg am Harz, 
(+49)55215983, Trejnsesioj, metodikaj kursoj, pedagogia fakbiblioteko, intemaciaj 
ekzamenoj, kontaktpersono: Zsofia Korody, zsofia.korody@esperanto.de. 

FIPLV (Internacia Federacio de Instruistoj de Vivantaj Lingvoj): Repr. de ILEI: Mireiiie 
Grosjean. 

TEJO (http://www.tejo.org/): Observanto de ILEI ĉe TEJO: Radojica Petroviĉ. Observanto 
de TEJO ĉe ILEI: Petra Smideliusz. 

UEA: Nieuwe Binnenweg 176, NL-3015 BJ Rotterdam, Nederlando, www.uea.org. 
Reprezentanto de ILEI ĉe UEA: Mireille Grosjean. Observanto de UEA ĉe ILEI: 

Stefan MacGill. 

UN: komisiitoj de ILEI: Rob Moerbeek, Ron GIossop, Leysester Miro. 

UNESKO (kun statuso de observanto): Reprezentantoj de ILEI: Monique Arnaud 
(ĉefdelegito), Ecole Chemin de 1'Esperanto, Les Pelloux, FR-05500 Benevent et 
Charbillac, monique.arnaud@ aliceadsl.fr. ; Jean-Pierre Bouiet, 17 Av. de la Dordogne, 
FR-63800 Coumon d'Auvergne, tel.: (+33) 4 73 84 90 60. 

Membreco kaj pagado por diversaj servoj 

Membreco kostas 20 € en A-landoj (laŭ UEA-difmo), 10 € en B-landoj kaj 2 € en C- 
landoj, kun ricevo de 4 numeroj de IPR jare. Kun aliro nur al reta versio de IPR 
membreco kostas 10 € por la A-landoj, 5 € por la B-landoj kaj 1 € por C-landoj. 

Bonvenaj estas donacoj al la kaso de ILEI kaj al la fondaĵoj de ILEI. Sekciestroj en trideko 
da landoj akceptas kotizojn kaj donacojn; simile, perantoj por Juna amiko akceptas abonojn 
enlande. 

Por informi pri viaj pagoj, bonvole skribu al Vilĉjo (Bill) Harris, Esperanto-USA, P.O. Box 
1129, E1 Cerrito, CA 94530, Usono. <ilei.kasisto@gmail.com>. Bv klare indiki la celon de 
via pago. 

La pagoj por ILEI povas okazi a) pere de la nederlanda ILEI-banko aŭ b) pere de la ILEI- 
konto ĉe UEA. Jen detaloj: 

a) Pagoj al la nederlanda banko de ILEI: numero 4676855 ĉe ING Bank N.V., IBAN 
NL55INGB 0004676855, BIC INGBNL2A. Bonvolu aldoni € 5 por la nederlandaj 
bankokostoj pagante el ekster EEA (Eŭropa Ekonomia Areo) kaj EU. 

b) Pagoj al konto de ILEI ĉe UEA: Por pagi al UEA, Nieuwe Binnemveg 176, NL 3015 BJ 
Rotterdam, bv uzi: ING Bank, Postbus 1800. NL-1000 BV Amsterdam (konto: 37 89 64; 
IBAN: NL72INGB0000378964; BIC/SWIFT: INGBNL2A). Bonvolu aldoni € 5 por la 
nederlandaj bankokostoj. Indiku vian nomon kaj vian landon, la celon de via pago kaj la 
konton de ILEI ĉe UEA: ilek-a. Giri monon el via UEA-konto al ILEI-konto ĉe UEA estas 
facila ago. 

* Simpla abono de IPR sen membreco: 24 €. Reklamtarifoj por IPR : 180 € por plena, 110 € 
por duona kaj 70 € por kvarona paĝoj. Tio inkluzivas bazan grafikan pretigon; kostojn de 
ekstra pretigo oni rajtas fakturi. Sekcioj reklamante edukajn projektojn rajtas peti trionan 
rabaton. 

* ILEI estas jure registrita ĉe la Komerca Ĉambro en Den Haag (NL) sub numero 27181064 
kun sidejo ĉe la Centra Oficejo de UEA en Roterdamo (NL). 

* Retpaĝo de ILEI: http://www.ilei.info. 


Redakciaj informoj 

Respondeca eidonanto (verantw. uitgever): Iwona Koci^ba, Graaf de Fiennesln 54, BE- 
2650 Edegem. Presado: Flandra Esperanto-Ligo, Frankrijklei 140, BE-2000 Antwerpen, 
Belgio, tel: (+32-3)-234 34 00. Redaktoro: Nemeth Jozsef, Fo u. 41/5, HU-8531 Ihasz, 
Hungario, <jozefo.nemeth@gmail.com >, http://www.ilei.info/ipr/; tel: (+36-70) 931-0530. 
La revuo aperas ankaŭ kasede registrita por leghandikapuloj. Informas: Rob Moerbeek, 
Zwaansmeerstraat 48, NL-1946 AE Beverwijk , <moerbeekr@gmail.com>. 

La nunan numeron ni sendis ai la presejo la 18-an de majo 2014, 
redaktofino por la sekva numero: la 15-an de aŭgusto 2014. 

Malfermo de la 5a Afrika Kongreso de E-o. De maldekstre: Jeremie Sabiyumva 
(Burundo), Emile Malanda (Sud-Afriko), Ruphino Houssou (Benino). Ĉu E-o 
alprenas vortojn el afrikaj lingvoj? (Bv legi la artikolon de R. Glossop en p. 30) 



Studu en Poznano! (vdp. 11) 

En tiu konstruaĵo 
„Parlamenta Palaco” 
okazos la solena malfermo 
de la 47a Konferenco de ILEI 























